স্টেশনে কথা হয় গৃহবধূ নাসরিন আক্তারের সঙ্গে। তিনি জানালেন, রোজার ঈদে বাড়ি যাওয়া হয়নি। কিন্তু কুরবানির ঈদে বাড়ি যেতেই হবে। স্কুল পড়ুয়া ছেলের ছুটি হওয়ায় তারা আগেই গ্রামের বাড়ি নাটোরে চলে যাচ্ছেন। তিনি জানান, আগে থেকেই প্লান করে রেখেছিলাম বাচ্চার স্কুল ছুটি হওয়ার সঙ্গে সঙ্গেই আমরা গ্রামে চলে যাবো। তিনি আরও জানালেন আমার সাহেব বেসরকারি প্রতিষ্ঠানে চাকরি করেন। তার ছুটি হবে ঈদের দুইদিন আগে। তাই আমরা আগেই চলে যাচ্ছি। যানবাহন সংকটের কথা চিন্তুা করেই এই কাজ। অনেক কষ্ট করে টিকিট সংগ্রহ করেছি। ট্রেনে করে একটু আরামেই যেতে পারবো বলে আশা করছি।